બીજા પરીપેક્ષથી જોઈએ તો જીવન એ 'જીવ માંથી શિવ બનવાની યાત્રા છે. જાણેકે એક તાલીમ શીબીર હોય તેમ આ યાત્રામાં મનોવૃત્તીઓની સંકીર્ણતા અને અહમ છોડી સમષ્ટિમાં એકરસ થવા માટે જરૂરી ગુણો વિકાસ પામે તેવા અનુભવો જીવ અન્ય જીવ સાથેના વ્યવહાર માંથી મેળવે છે. આ રીતે જોઈએ તો તમારી રીસ, ગુસ્સો અને ગાળો ખાઈને પણ તમારા સાથી તમને તો વિકાસ યાત્રામાં ઉપયોગી અનુભવની બક્ષીશ જ આપેછે. તમારે તો તેમના આભારી થવું જોઈએ. પરંતુ આ સમજના અભાવે આપણે પરેશાન થઈએ છીએ અને બીજાને પણ પરેશાન કરીએ છીએ. ઋણાનુબંધ ની ચુકવણી ની કુશળતા નહિ સમજી શકવાથી આપણે એવા વધારાના કર્મો રીએકશન રૂપે કરી બેસીએ છીએ જે આપણા માટે વધુ કપરા સ્વરૂપના કાર્મિક ઋણાનુબંધ ઉભા કરે છે.